Tore Storehaug

Tore Storehaug (født 18. februar 1992) er en norsk politiker (Kristelig Folkeparti (KrF)). I stortingsvalget 2017 var han Kristelig Folkepartis førstekandidat i Sogn og Fjordane og ble valgt inn på Stortinget.

Bakgrunn og utdannelse
Storehaug er født i Førde, men har vokst opp på Flokenes i Askvoll kommune. Storehaug har en bachelorgrad i historie og går på lektorprogrammet på Universitetet i Oslo.

Politisk arbeid
Storehaug startet i Kristelig Folkepartis Ungdom (KrFU) som fylkesleder i Sogn og Fjordane fra 2008 til 2011. Han var medlem av sentralstyret 2011-2013 og 3. nestleder og internasjonalt ansvarlig 2013-2014.

Han ble i 2015 valgt til visepresident i Det Europeiske Folkepartis Ungdom (YEPP).

Siden 2011 har han vært første vara for KrF til fylkestinget i Sogn og Fjordane.

Storehaug ble valgt til førstekandidat i stortingsvalget 2017 for Sogn og Fjordane KrF på nominasjonsmøtet i fylkeslaget, den 30. november 2016. Trude Brosvik og Stein Robert Osdal fulgte på de to neste plassene.

Annet 
Sogn og Fjordane KrF, der Storehaug var førstekandidat, kjempet om utjevningsmandatet i stortingsvalget 2017.

Referanser

Eksterne lenker 
 

Stortingsrepresentanter fra KrF
Stortingsrepresentanter for Sogn og Fjordane
Stortingsrepresentanter 2017–2021
Personer fra Førde kommune
Personer fra Askvoll kommune